 Àwọn aláṣẹ n wa àwọn tó ṣalabapade Mínísítà féto ìlera ilẹ Gẹẹsì tó lùgbadì Coronavirus Nilẹ Gẹẹsi o ti mu Minisita feto ilera Nadine Dorries. Nadine Dorries ni ọmọ ile aṣofin akọkọ ti yoo ko aisan yi ninu awọn eeyan ejilelọgọrinlelọọdurun ti wọn funra si pe o ni aisan naa. Minisita Nadine ni oun ti n gbe gbogbo igbesẹ to yẹ ati pe oun ko jade sita ni bamu pẹlu imọran awọn eleto ilera. Ikede yi n waye lẹyin ti eeyan ẹlẹkẹfa gba ti ọwọ aisan yi ku ta si gbọ pe baba agbalagba ẹni ọdun ọgọrin lẹni to ku kẹyin. Ẹwẹ, ajọ to n mojuto eto ilera nilẹ Gẹẹsi NHS ni awọn ti n ṣafikun agbara lati le ṣe ayẹwo fawọn eeyan pẹlu bi iye awọn to nko Coronavirus ṣe n pọ si. Ohun ti eyi tumọ si ni pe wọn yoo ma ṣe ayẹwo ẹgbẹrun mẹwa lojumọ ni iyatọ si ẹgbẹrun meji din diẹ ti wọn n ṣe tẹlẹ. Wọn yoo jẹ ki esi naa ma tete jade bayi ti o si ṣeeṣe ki awọn eeyan ma mọ esi ayẹwo laarin wakati mẹrinlelogun : Aisan Coronavirus ko mọ olowo, ko mọ talaka, koda awọn to dipo ijọba mu gaan ko ribi bọ lọwọ ajakalẹ yi. 